钦定古今图书集成/明伦汇编/氏族典/第106卷 > 裴旻
## 钦定古今图书集成/明伦汇编/氏族典/第106卷 > 裴旻

按《唐书李白传》：“裴旻尝与幽州都督孙佺北伐，为奚
所围，旻舞刀立马上，矢四集，皆迎刀而断，奚大惊，引
去。后以龙华军使守北平，北平多虎，旻善射，一日得
虎三十一，休山下。有老父曰：‘此彪也，稍北有真虎，使
将军遇之，且败’。旻不信，怒骂趋之。有虎出丛薄中，小
而猛，据地大吼，旻马辟易，弓矢皆堕，自是不复射。”